ผู้ถือหุ้นใหญ่ JUTHA เทขายหุ้นหมดหน้าตัก
JUTHA เผยผู้ถือหุ้นใหญ่ "นีรชา ปานบุญห้อม" เทขายหุ้นที่ถืออยู่ทั้งหมด 11.37% ให้ "เกศริน อุ่นพงษ์เจริญสุข" ยันโครงสร้างของผู้ถือหุ้น-อำนาจการบริหารงานไม่มีการเปลี่ยนแปลง
29 ส.ค. 2559

ผู้สื่อข่าวรายงานว่า จากกรณีมีการซื้อขายหุ้น Big Lot หุ้นบริษัท จุฑานาวี จำกัด (มหาชน) หรือ JUTHA เกิดขึ้นจำนวน 15,715,000 หุ้น หรือคิดเป็นร้อยละ 11.37 ของทุนจดทะเบียนชำระแล้วนั้น บริษัทได้ทราบเพิ่มเติมในวันที่ 29 สิงหาคม 2559 ว่าเป็นการขายหลักทรัพย์ของ นส.นีรชา ปานบุญห้อม ให้กับนางสาวเกศริน อุ่นพงษ์เจริญสุข ทั้งจำนวนโดยผู้ซื้อได้รายงานการได้มาของหลักทรัพย์ของกิจการ (แบบ 46-2) ของหลักทรัพย์จำนวนดังกล่าว คือ 15,715,000 หุ้น หรือคิดเป็นร้อยละ 11.37 ของทุนจดทะเบียนชำระแล้ว
ทั้งนี้บริษัทยังคงมีนโยบายการบริหารและการดำเนินงานเช่นเดิมโดยไม่มีการเปลี่ยนแปลงในโครงสร้างของผู้ถือหุ้น และอำนาจการบริหารงานของบริษัทแต่อย่างใด
อนึ่งโครงสร้างผู้ถือหุ้นอันดับ 1-5 มีดังนี้
(ภาพรวมข้อมูลผู้ถือหุ้น ณ วันที่ 28/03/2559)